Heorot

Heorot (uttales /hay oh roht/) (eller Heort) er en mjødhall beskrevet i det angelsaksiske diktet Beowulf som «den fremste av haller under himmelen». Det tjente som en palass for kong Hroðgar (Roar Halvdansson), en legendarisk dansk konge på 500-tallet. Heorot betyr «Hjortehallen». Helten Beowulf fra Geatland (Gøtaland) forsvarte den kongelige hallen og dens beboerne fra det demoniske uhyret Grendel.


== Symbolrik ==
Hallen var stor nok til at Hroðgar vise kunne overrekke Beowulf en gave som besto av åtte hester, hver med hodeplagg av gullplater, inne i selve hallen. Hallen fungerte både som regjeringssete og som en bolig for kongens thaner (krigere). Heorot symboliserte den menneskelige sivilisasjon og kultur foruten makten til de danske kongene, i alt vesentlig alle de gode ting i Beowulfs verden. Dets glans, varme og glede sto i kontrast til mørket til sumpvannene bebodd av  Grendel.«Heorot, er fremtredende i den første halvdelen av diktet og er grunnleggende for dets struktur. Betydningsfullt ettersom det er «litterært» en struktur som gir trygghet og fellesskap for danene; Heorot er også en metaforisk struktur som er rik med betydninger og muligheter for fortolkninger. En nærlesning av diktet avslører at Heorot er, i tillegg til å være vesentlig for fortellingens handling, det sentrale element i de medvirkende kulturelle og åndelige metaforer.».Den ukjente forfatteren eller nedskriveren av Beowulf priser Heorot som følgende:


== Heorots lokalisering ==

Middelalderens skribenter som Saxo Grammaticus og Sven Aggesen skrev at landsbyen Lejre i nærheten av Roskilde var høvdingsetet til Roar Halvdanssons (Hroðgar) Skjoldingeætten (kalt «Scylding» i diktet). Levningene av et stort bygningskompleks ble avdekket sørvest for Lejre i 1986–1988 ledet av Tom Christensen fra Roskilde Museum. Trevare fra fundamentet ble undersøkt med metoden karbondatering og datert til rundt år 880. Det ble senere funnet ut at denne bygningen var bygget over en eldre hall som har blitt datert til rundt år 680. I årene 2004–2005 utgravde Christensen og hans mannskap en tredje hall som var lokalisert rett nord for de andre to bygningene. Denne hallen var bygget på midten av 500-tallet, noe som tilsvarer den perioden som Beowulf utspiller seg i. Alle disse tre danske hallene var omtrent 50 meter langHeorot var øyensynlig en praktfull hall og 50 meter er unektelig en stor hall, men blir likevel puslete i forhold til det norske høvdingsetet på Borg i Lofoten. Den var på rundt 86 meter lang og er et vitnesbyrd til de praktbygninger som den nordiske middelalderen var i stand til å reise.I norrøne kilder tilsvarer Heorot til «Leidargard» (Hleiðargarðr), kong Rolf Krakes hall som er nevnt i Rolf Krakes saga og er lokalisert i Lejre.
En annen og mindre teori plasserer Heorot på den daværende øya Harty, i dag en del av øya Sheppey utenfor kysten av Kent i England, 62 km øst for det sentrale London. Flere stedsnavn og arkeologiske trekk i nærheten har blitt trukket fram som argumenter som tilsvarer lokaliteter eller referanser i diktet.


== I moderne populærkultur ==
Beowulf-filmen fra 2007, regissert av Robert Zemeckis, avbildet Heorot som et sted for hedonistiske utsvevelser og foreslår at dette var kilden til uhyret Grendels raseri.
I romanen Grendel (1971) av John Gardner ble Heorot referert til som «Hart» (hjort av hankjønn).
Heorot er navnet på novelle av Jim Butcher som er utgitt i antologien My Big Fat Supernatural Honeymoon
Heorot-bokseriene av Steven Barnes, Jerry Pournelle og Larry Niven har fått navnet etter hallen og inneholder følgende bøker
The Legacy of Heorot (1987)
Beowulf's Children (1995). Utgitt som The Dragons of Heorot (1995) i Storbritannia.


== Referanser ==


== Eksterne lenker ==
Baldwin, Stanley P., & Skill, Elaine Strong: CliffsNotes on Beowulf. Cliffnotes, 2006.
Kiernan, Kevin, Guide to Electronic Beowulf, 2003.